b'\n_START_ARTICLE_\nKV Mechelen\n_START_PARAGRAPH_\nYellow Red Koninklijke Voetbalclub Mechelen, poznan tudi pod imeni KV Mechelen, KVM in francosko KV Malinois je belgijski nogometni klub iz mesta Mechelen. Ustanovljen je bil leta 1904 in trenutno igra v 1. belgijski nogometni ligi._NEWLINE_Najbolj\xc5\xa1e obdobje je imel Mechelen v 80. letih 20. stoletja, ko je dosegel ve\xc4\x8dino svojih lovorik in uspehov. Iz doma\xc4\x8dih tekmovanj dr\xc5\xbei Mechelen 4 naslove dr\xc5\xbeavnega prvaka, 6 naslovov prvaka druge lige, 2 naslova prvaka finalnega kroga druge lige, 1 naslov prvaka tretje lige ter en dr\xc5\xbeavni pokal. V mednarodnih tekmovanjih pa je Mechelen enkratni prvak Evropskega pokala pokalnih prvakov (1987/88), enkratni prvak Evropskega superpokala (1988), enkratni prvak Pokala Joan Gamper (1989) ter enkratni prvak Amsterdamskega turnirja (1989). Vidnej\xc5\xa1a uspeha pa sta tudi doseg polfinala Evropskega pokala pokalnih  prvakov v sezoni 1988/89, kjer je bila bolj\xc5\xa1a Sampdoria (2-1, 0-3) ter doseg \xc4\x8detrtfinala Evropskega Pokala v sezoni 1989/90, kjer je bil v podalj\xc5\xa1ku bolj\xc5\xa1i Milan (0-0, 0-2), kateri je pozneje tudi postal prvak._NEWLINE_Doma\xc4\x8di stadion Mechelena je AFAS-stadion Achter de Kazerne, ki sprejme 18.500 gledalcev. Barve dresov so rde\xc4\x8da, rumena in \xc4\x8drna. Nadimki nogometa\xc5\xa1ev pa so The Yellow Reds, Malinois, Malinwa in De Kakkers.\n_START_SECTION_\nRivalstvo\n_START_PARAGRAPH_\nRival Mechelena je mestni tekmec Racing Mechelen. Po ravni napetosti na tekmah naj bi bil ta derbi drugi, takoj za napetostjo na derbiju med Beerschotom in Royal Antwerpom.'